CELEX: 32015R1403
Language: da
Date: 2015-08-18 00:00:00
Title: Kommissionens gennemførelsesforordning (EU) 2015/1403 af 18. august 2015 om tilbagetrækning af godtagelsen af et tilsagn for en eksporterende producent i henhold til gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i anvendelsesperioden for de endelige foranstaltninger

19.8.2015   
            
            
               DA
            
            
               Den Europæiske Unions Tidende
            
            
               L 218/1
            
         KOMMISSIONENS GENNEMFØRELSESFORORDNING (EU) 2015/1403
   af 18. august 2015
   om tilbagetrækning af godtagelsen af et tilsagn for en eksporterende producent i henhold til gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i anvendelsesperioden for de endelige foranstaltninger
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde (»traktaten«),
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»antidumpinggrundforordningen«), særlig artikel 8,
   under henvisning til Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (2) (»antisubsidiegrundforordningen«), særlig artikel 13,
   efter at have orienteret medlemsstaterne, og
   ud fra følgende betragtninger:
   A.   TILSAGN OG ANDRE GÆLDENDE FORANSTALTNINGER
   
   
               (1)
            
            
               Ved forordning (EU) nr. 513/2013 (3) indførte Europa-Kommissionen (»Kommissionen«) en midlertidig antidumpingtold på importen til Den Europæiske Union (»Unionen«) af fotovoltaiske moduler af krystallinsk silicium (»moduler«) og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina (»Kina«).
            
         
               (2)
            
            
               En gruppe eksporterende producenter bemyndigede China Chamber of Commerce for Import and Export of Machinery and Electronic Products (»CCCME«) til at afgive et pristilsagn på deres vegne til Kommissionen, hvilket de gjorde. Det fremgår klart af ordlyden i dette pristilsagn, at det består af en samling individuelle pristilsagn for hver eksporterende producent, der af praktiske grunde forvaltes af CCCME.
            
         
               (3)
            
            
               Ved afgørelse 2013/423/EU (4) accepterede Kommissionen pristilsagnet, for så vidt angik den midlertidige antidumpingtold. Ved forordning (EU) nr. 748/2013 (5) ændrede Kommissionen forordning (EU) nr. 513/2013 for at foretage de tekniske ændringer, der er nødvendige som følge af godtagelsen af tilsagnet, for så vidt angik den midlertidige antidumpingtold.
            
         
               (4)
            
            
               Ved gennemførelsesforordning (EU) nr. 1238/2013 (6) indførte Rådet en endelig antidumpingtold på importen til Unionen af moduler og celler med oprindelse i eller afsendt fra Kina (»de pågældende varer«). Ved gennemførelsesforordning (EU) nr. 1239/2013 (7) indførte Rådet også en endelig udligningstold på importen til Unionen af den pågældende vare.
            
         
               (5)
            
            
               Efter meddelelsen om en ændret udgave af pristilsagnet fremsat af en gruppe eksporterende producenter (»de eksporterende producenter«) i samarbejde med CCCME bekræftede Kommissionen ved gennemførelsesafgørelse 2013/707/EU (8) godtagelsen af pristilsagnet som ændret (»tilsagnet«) i de endelige foranstaltningers anvendelsesperiode. Bilaget til denne afgørelse indeholder en liste over de eksporterende producenter, hvis tilsagn blev godtaget, bl.a.: ZNSHINE PV-TECH CO. LTD, som sammen med sin forretningsmæssigt forbundne virksomhed i Unionen tilsammen er omfattet af Taric-tillægskode B923 (»ZNSHINE«).
            
         
               (6)
            
            
               Ved gennemførelsesafgørelse 2014/657/EU (9) godtog Kommissionen et forslag fra en gruppe eksporterende producenter sammen med CCCME om præcisering af gennemførelsen af tilsagnet for den pågældende vare, der er omfattet af tilsagnet, dvs. moduler og celler med oprindelse i eller afsendt fra Kina, der i øjeblikket tariferes under KN-kode ex 8541 40 90 (Taric-kode 8541409021, 8541409029, 8541409031 og 8541409039), fremstillet af de eksporterende producenter (»den omfattede vare«). Den antidumping- og udligningstold, der er omhandlet i betragtning 4, benævnes i det følgende under ét sammen med tilsagnet »foranstaltningerne«.
            
         
               (7)
            
            
               Ved gennemførelsesforordning (EU) 2015/866 (10) trak Kommissionen sin godtagelse af tilsagnet for tre eksporterende producenter tilbage.
            
         B.   TILSAGNSBETINGELSER
   
   
               (8)
            
            
               De eksporterende producenter blev bl.a. enige om ikke at sælge den omfattede vare til den første uafhængige kunde i Unionen under en bestemt minimumsimportpris (»MIP«) inden for det i tilsagnet fastlagte årlige importniveau (»årligt niveau«) til Unionen. Desuden forpligtede de eksporterende producenter sig til at sikre, at alt salg op til det årlige niveau er omfattet af en handelsfaktura, som udstedes af den pågældende eksporterende producent, og af et eksporttilsagnscertifikat udstedt af CCCME, som indeholder de oplysninger, der fremgår af tilsagnet.
            
         
               (9)
            
            
               I tilsagnet præciseres det i en ikke-udtømmende liste, hvad der udgør en misligholdelse af tilsagnet. Listen omfatter:
               
                           —
                        
                        
                           Afgivelse af vildledende erklæringer om den pågældende vares oprindelse eller eksportørens identitet
                        
                     
                           —
                        
                        
                           Ændring af handelsmønstret over for Unionen uden anden økonomisk begrundelse end indførelsen af foranstaltninger.
                        
                     Den eksporterende producent er også ansvarlig for misligholdelser, som skyldes en forretningsmæssigt forbunden part som anført i tilsagnet.
            
         
               (10)
            
            
               Tilsagnet forpligter også de eksporterende producenter til at forelægge Kommissionen detaljerede oplysninger på kvartalsbasis om deres eksportsalg og videresalg i Unionen (»kvartalsrapporter«). Det indebærer, at oplysningerne i disse kvartalsrapporter skal være fuldstændige og korrekte, og at de indberettede transaktioner fuldt ud er i overensstemmelse med tilsagnsbetingelserne.
            
         
               (11)
            
            
               For at sikre, at tilsagnet overholdes, har de eksporterende producenter desuden forpligtet sig til at fremskaffe enhver oplysning, som Kommissionen finder nødvendig.
            
         C.   OVERVÅGNING AF DE EKSPORTERENDE PRODUCENTER
   
   
               (12)
            
            
               Sideløbende med overvågningen af tilsagnet efterprøvede Kommissionen oplysninger fra de eksporterende producenter, der var relevante for tilsagnet. Kommissionen anmodede desuden om medlemsstaternes bistand i henhold til antidumpinggrundforordningens artikel 8, stk. 9, og artikel 14, stk. 7, og antisubsidiegrundforordningens artikel 13, stk. 9, og artikel 24, stk. 7.
            
         
               (13)
            
            
               Konklusionerne i betragtning 14-17 behandler de problemer, der er identificeret for ZNSHINE, og som medfører, at Kommissionen er tvunget til at trække godtagelsen af tilsagnet for denne eksporterende producent tilbage.
            
         D.   ÅRSAGER TIL TILBAGETRÆKKELSEN AF GODTAGELSEN AF TILSAGNET
   
   
               (14)
            
            
               Toldmyndighederne i to medlemsstater anmodede om betaling af antidumping- og udligningstold for en række importtransaktioner vedrørende solcellemoduler. Det blev oprindelig angivet, at solcellemodulerne ikke var af kinesisk oprindelse og dermed ikke underlagt foranstaltningerne. Toldmyndighederne fastslog imidlertid, at solcellemodulerne var produceret af ZNSHINE og blev sendt til Unionen via et tredjeland.
            
         
               (15)
            
            
               Ud fra de oplysninger, som Kommissionen havde til rådighed, var de virksomheder, der var involveret i ovenstående aktiviteter, forretningsmæssigt forbundet med ZNSHINE. ZNSHINE brød således tilsagnsbetingelserne i betragtning 9.
            
         
               (16)
            
            
               Kommissionen konkluderede desuden, at ZNSHINE i sine kvartalsmæssige rapporter afgav vildledende oplysninger vedrørende datoen for en lang række handelsfakturaer i en længere periode. Den korrekte fakturadato er afgørende for at fastslå, om minimumsimportprisen er overholdt, da den er underlagt en periodisk tilpasningsmekanisme. På grundlag af de oplysninger, som ZNSHINE fremlagde, fastslog Kommissionen, at den handelsfaktura, der blev fremlagt til toldklarering til Unionen i ovennævnte tilfælde, blev udstedt med en anden dato, end den der anvendtes til at indhente eksporttilsagnscertifikatet fra CCCME. Der var et længere tidsrum mellem datoerne på de forskellige fakturaer. ZNSHINE påstod, at forskellen mellem fakturaerne skyldtes en teknisk fejl begået af uerfarent personale. Kommissionen kan ikke godtage denne begrundelse.
            
         
               (17)
            
            
               Kommissionen analyserede betydningen af denne uoverensstemmelse i ZNSHINE's kvartalsmæssige rapport og konkluderede, at ZNSHINE brød rapporteringsforpligtelsen i henhold til tilsagnet.
            
         E.   VURDERING AF GENNEMFØRLIGHEDEN AF DET SAMLEDE TILSAGN
   
   
               (18)
            
            
               Det er fastsat i tilsagnet, at en enkelt eksporterende producents misligholdelse ikke automatisk medfører tilbagetrækning af godtagelsen af tilsagnet for alle eksporterende producenter. I et sådant tilfælde skal Kommissionen vurdere virkningen af den pågældende misligholdelse i forbindelse med muligheden for den praktiske gennemførelse af tilsagnet med virkning for alle de eksporterende producenter og CCCME.
            
         
               (19)
            
            
               Kommissionen har derfor vurderet konsekvenserne af ZNSHINE's misligholdelse i forbindelse med muligheden for den praktiske gennemførelse af tilsagnet med virkning for alle de eksporterende producenter og CCCME.
            
         
               (20)
            
            
               Ansvaret for disse misligholdelser ligger udelukkende hos den omhandlede eksporterende producent; overvågningen har ikke afsløret nogen systematisk misligholdelse hos et større antal eksporterende producenter eller CCCME.
            
         
               (21)
            
            
               Kommissionen konkluderer derfor, at tilsagnet overordnet set ikke er påvirket, og at der ikke er nogen grund til at trække godtagelsen af tilsagnet for alle de eksporterende producenter og CCCME tilbage.
            
         F.   SKRIFTLIGE REDEGØRELSER SAMT HØRINGER
   
   
               (22)
            
            
               De interesserede parter fik lejlighed til at blive hørt og til at fremsætte bemærkninger i henhold til antidumpinggrundforordningens artikel 8, stk. 9, og antisubsidiegrundforordningens artikel 13, stk. 9. ZNSHINE og en interesseret part fremsatte bemærkninger.
            
         i)   ZNSHINE's bemærkninger
   
   
               (23)
            
            
               ZNSHINE påstod, at en af de virksomheder, der er involveret i de i betragtning 14 og 15 beskrevne aktiviteter, ikke er en forretningsmæssigt forbundet part, men blot en af ZNSHINE's kunder i et tredjeland. De foreliggende oplysninger, som Kommissionen citerede, beskriver ZNHINE's forretningsmæssige forhold til denne kunde. Dette forretningsmæssige forhold er dog ikke retligt anerkendt på nogen måde. Desuden påstod ZNSHINE, at virksomheden ikke kan kontrollere, hvem denne kunde sælger varerne til.
            
         
               (24)
            
            
               Kommissionen afviser disse påstande, da ZNSHINE ikke fremlagde beviser til støtte for disse påstande, såsom oplysninger om ejerskabet af den påståede kunde, som kunne tilbagevise de tilgængelige oplysninger i betragtning 15. Selv hvis den pågældende virksomhed var en uafhængig kunde, hvilket ikke er tilfældet, tog ZNSHINE ingen forholdsregler for at sikre, at denne kunde ikke solgte modulerne til Unionen, og misligholdt dermed endnu en bestemmelse i tilsagnet.
            
         
               (25)
            
            
               ZNSHINE påstod også, at Kommissionen ikke fremlagde tilstrækkelige oplysninger om EU-importørens identitet. ZNSHINE var derfor ikke i stand til at fremsætte bemærkninger om den faktiske nøjagtighed. ZNSHINE påstod også, at EU-importøren ikke kan betragtes som en forretningsmæssigt forbundet part, medmindre ZNSHINE og EU-importøren er medlem af direktionen eller bestyrelsen for den andens virksomhed og omvendt. Hvis en tredjepart er medlem af direktionen eller bestyrelsen for begge virksomheder, ændres denne betingelse ikke.
            
         
               (26)
            
            
               Kommissionen afviser dette argument. For det første kan Kommissionen af fortrolighedshensyn ikke oplyse identiteten på EU-importøren. I henhold til Kommissionens generelle praksis (11) fortolkes artikel 143, stk. 1, litra a), i Kommissionens forordning (EØF) nr. 2454/93 af 2. juli 1993 om gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (12), som danner grundlag for at definere de forretningsmæssigt forbundne parter i tilsagnet, for det andet også som situationer, hvor to juridiske personer har de samme medlemmer af direktionen eller bestyrelsen. Dette er tilfældet i den nuværende situation. Den omtalte situation hører desuden også under artikel 143, stk. 1, litra f), i EF-toldkodeksen. Ved »kontrolleret« forstås i denne forbindelse, at tredjemanden har kontrol over en anden, når førstnævnte retligt eller faktisk er i stand til at lægge bånd på eller gribe ind over for sidstnævnte. Denne fortolkning stammer fra teksten til den fortolkende note til artikel 15 i aftalen om anvendelse af artikel VII i den almindelige overenskomst om told og udenrigshandel 1994 (aftalen om toldværdiansættelse), som danner grundlag for definitionen af forretningsmæssigt forbundne parter i artikel 143, stk. 1, i EF-toldkodeksen. I betragtning af engagementet fra det fælles medlem af direktionen eller bestyrelsen i de pågældende virksomheder står det klart, at denne person retligt eller faktisk er i stand til at lægge bånd på eller gribe ind over for de to pågældende virksomheder.
            
         
               (27)
            
            
               ZNSHINE påstod også, at virksomheden handlede i overensstemmelse med tilsagnsbetingelserne, da man konsulterede Kommissionen efter at have opdaget rapporteringsfejlene. Disse fejl skyldtes uerfarent personale, der handlede i god tro, hvilket blev bekræftet af de retslige myndigheder i Nederlandene. Desuden påstod ZNSHINE, at disse rapporteringsfejl ikke førte til en misligholdelse af minimumsimportprisen.
            
         
               (28)
            
            
               Kommissionen afviser disse påstande. For det første citerede ZNSHINE en sætning fra en dom, men fremlagde ikke hele dommen for Kommissionen. For det andet fremlagde Kommissionen ved flere lejligheder oplysninger om rapporteringsforpligtelserne, og også om den periode, hvori rapporteringsfejlen fandt sted. ZNSHINE kontaktede først Kommissionen, da problemet var blevet opdaget af de nationale toldmyndigheder. Endelig har påstanden om, at rapporteringsfejlen ikke førte til en overtrædelse af minimumsimportprisen, ingen betydning for analysen vedrørende bruddet på rapporteringsforpligtelserne.
            
         
               (29)
            
            
               Derfor fastholder Kommissionen sin analyse af ZNSHINE's misligholdelser af tilsagnet. ZNSHINE har faktisk ikke anfægtet, at virksomheden selv producerede de omladede solcellemoduler.
            
         ii)   Bemærkninger fremsat af den anden interesserede part
   
   
               (30)
            
            
               En interesseret part anmodede om, at tilbagetrækningen for den pågældende virksomhed skulle have tilbagevirkende kraft, da ZNSHINE's misligholdelse af tilsagnet var alvorlig. Den interesserede part anmodede endvidere om, at en sådan tilbagetrækning med tilbagevirkende kraft skulle anvendes i forbindelse med fremtidige sager.
            
         
               (31)
            
            
               Den interesserede part har antaget, at de nationale toldmyndigheder har undersøgt ZNSHINE og beslaglagt en lang række importerede varer, der var uretmæssigt angivet. Parten mente, at det samlede beløb af toldunddragelse fra de tre eksporterende producenter, for hvilke Kommissionen trak tilsagnet tilbage (13), og fra ZNSHINE beløber sig til flere hundrede millioner euro, hvilket berettiger en tilbagetrækning med tilbagevirkende kraft.
            
         
               (32)
            
            
               Kommissionen afviser denne anmodning, da der ikke er noget retsgrundlag for en sådan tilbagetrækning med tilbagevirkende kraft. Desuden opkrævede de nationale toldmyndigheder betaling af antidumping- og udligningstold for de pågældende transaktioner, og en tilbagetrækning med tilbagevirkende kraft er derfor ikke nødvendig. Kommissionen påpeger også, at den interesserede part har fremsat ubegrundede antagelser i sine bemærkninger. Kommissionen afviser også den interesserede parts påstand om det angivelige beløb af toldunddragelse som en ubegrundet antagelse.
            
         G.   TILBAGETRÆKNING AF GODTAGELSEN AF TILSAGNET OG INDFØRELSE AF ENDELIG TOLD
   
   
               (33)
            
            
               Kommissionen har derfor i overensstemmelse med antidumpinggrundforordningens artikel 8, stk. 7 og 9, og antisubsidiegrundforordningens artikel 13, stk. 7 og 9, og også i overensstemmelse med tilsagnsbetingelserne konkluderet, at godtagelsen af tilsagnet i forbindelse med ZNSHINE bør trækkes tilbage.
            
         
               (34)
            
            
               I henhold til antidumpinggrundforordningens artikel 8, stk. 9, og antisubsidiegrundforordningens artikel 13, stk. 9, finder den endelige antidumpingtold, der indførtes ved artikel 1 i gennemførelsesforordning (EU) nr. 1238/2013, og den endelige udligningstold, der indførtes ved artikel 1 i gennemførelsesforordning (EU) nr. 1239/2013, derfor automatisk anvendelse for importen med oprindelse i eller afsendt fra Kina af den pågældende vare, som er fremstillet af ZNSHINE (Taric-tillægskode: B923), fra datoen for denne forordnings ikrafttræden.
            
         
               (35)
            
            
               Til orientering findes der i tabellen i bilaget til denne forordning en liste over de eksporterende producenter, for hvilke godtagelsen af tilsagnet ved gennemførelsesforordning 2014/657/EU ikke er berørt —
            
         VEDTAGET DENNE FORORDNING:
   Artikel 1
   Godtagelsen af tilsagnet for ZNSHINE PV-TEH CO LTD og dennes forretningsmæssigt forbundne virksomhed i Den Europæiske Union, som tilsammen er omfattet af Taric-tillægskode B923, trækkes tilbage.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. august 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT L 188 af 18.7.2009, s. 93.
   
      (3)  EUT L 152 af 5.6.2013, s. 5.
   
      (4)  EUT L 209 af 3.8.2013, s. 26.
   
      (5)  EUT L 209 af 3.8.2013, s. 1.
   
      (6)  EUT L 325 af 5.12.2013, s. 1.
   
      (7)  EUT L 325 af 5.12.2013, s. 66.
   
      (8)  EUT L 325 af 5.12.2013, s. 214.
   
      (9)  EUT L 270 af 11.9.2014, s. 6.
   
      (10)  EUT L 139 af 5.6.2015, s. 30.
   
      (11)  Betragtning 14 ff. i Rådets gennemførelsesforordning (EU) nr. 856/2010 af 27. september 2010 om afslutning af den delvise interimsundersøgelse af forordning (EF) nr. 661/2008 om indførelse af en endelig antidumpingtold på importen af ammoniumnitrat med oprindelse i Rusland (EUT L 254 af 29.9.2010, s. 5).
   
      (12)  EFT L 253 af 11.10.1993, s. 1.
   
      (13)  EUT L 139 af 5.6.2015, s. 30.
   
      BILAG
      Liste over virksomheder:
      
                  Virksomhedens navn
               
               
                  Taric-tillægskode
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922